
KLASA: 112-01/26-01/4
URBROJ: 2107-1-12/2-26-1
Crikvenica, 27.3.2026.g.
									
Na temelju članka 19. Statuta Gradske knjižnice Crikvenica od 16. listopada 2018.g. i članka 21. Pravilnika o unutarnjem ustrojstvu Gradske knjižnice Crikvenica od 29. prosinca 2022.g., pomoćnik ravnatelja Gradske knjižnice Crikvenica objavljuje 

J A V N I    N A T J E Č A J

za radno mjesto knjižničarski tehničar (pomoćni knjižničar) – 1 izvršitelj/ica na određeno puno radno vrijeme do povratka zaposlenice s bolovanja u Gradskoj knjižnici Crikvenica

Kandidati trebaju ispunjavati sljedeće uvjete:
- završena četverogodišnja srednja škola
- znanje rada na računalu (MS Office, ZaKi) 
- vozačka dozvola B kategorije
- položen stručni ispit za knjižničarskog tehničara (pomoćnog knjižničara)

Specifični uvjeti rada: smjenski i timski rad

Uz prijavu kandidati trebaju OBAVEZNO priložiti:
• životopis u Europass formatu
• preslika osobne iskaznice
• preslika dokaza o stečenoj stručnoj spremi (diploma)
• preslika dokaza o poznavanju rada na računalu, a osobito prilog dokaza za rad u ZaKi programu
• preslika vozačke dozvole
• dokaz o radnom iskustvu i stažu (elektronički zapis HZMO o radno-pravnom statusu)
[bookmark: _Hlk121473819]• uvjerenje da protiv kandidata nije pokrenut kazneni postupak (ne starije od mjesec dana)
• dokaz o položenom stručnom ispitu


Na javni natječaj (u daljnjem tekstu: natječaj) mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Prije donošenja odluke o odabiru, kandidati prijavljeni na natječaj čije su prijave uredne i koji ispunjavaju formalne uvjete natječaja mogu biti pozvani na razgovor (intervju) radi utvrđivanja njihovih posebnih stručnih znanja, sposobnosti i vještina. Gradska knjižnica Crikvenica može provesti i neki oblik provjere znanja i sposobnosti, o čemu će kandidati biti pravodobno obaviješteni putem web stranice iste. Ako kandidat ne pristupi testiranju, smatra se da je povukao prijavu na natječaj.
Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi kandidat ostvario to pravo dužan je u prijavi priložiti svu potrebnu dokumentaciju propisanu zakonom kojom to potvrđuje kao i priložiti original potvrde o priznatom statusu iz koje je vidljivo spomenuto pravo te dokaz da je nezaposlen.

Natjecati se mogu i kandidati koji nemaju položen ispit za knjižničarskog tehničara (pomoćnog knjižničara), a dužni su ga položiti najkasnije u roku od godine dana od dana zapošljavanja.

U prijavi na javni natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe natječajnog postupka).

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj. Urednom se smatra samo prijava koja sadrži sve podatke i priloge navedene u natječaju.

Prijave na natječaj s dokazima o ispunjavanju uvjeta, dostavljaju se u roku od 7 dana od objave natječaja isključivo poštom na adresu:
Gradska knjižnica Crikvenica, Vinodolska 1, 51260 Crikvenica, s naznakom „Javni natječaj za knjižničarskog tehničara (pomoćnog knjižničara)“.

Kandidati će o rezultatima natječaja biti obaviješteni u zakonskom roku.
Nepravovremene i nepotpune prijave neće biti razmatrane. Zadržava se pravo neodabira niti jednog prijavljenog kandidata.

Ovaj Javni natječaj objavljuje se na web stranici i oglasnoj ploči Gradske knjižnice Crikvenica i Hrvatskog zavoda za zapošljavanje.

Pomoćnik ravnatelja
Gradske knjižnice Crikvenica
Tea Vidučić

